想食咖喱，自然諗起重慶大廈，睇食評華加士唔錯，試！去到地下，講出華加士，即有人帶路。餐廳以昏暗藍光為主，頗詭異。二人套餐$218，幾抵食，不過怕食唔哂，最後都係散叫。二人點了：咖喱什菜：咖喱味濃，帶甜不太辣，個汁用來送飯送薄餅幾正。Chicken Tikka：推介！雞肉夠腍，調味好，越食越辣，好刺激。Saffron炒飯：香料好正。薄餅：一般。要趁熱食。配咖喱汁好味。服務都幾好，侍應識廣東話。環境一般但乾淨。以食物水準計，係抵食。